
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 1T/130/2025 7625010641 15. 01. 2026 JUDr. Richard Klimek PhD. ECLI:SK:OSSN:2026:7625010641.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves, samosudca JUDr. Richard Klimek, PhD. podľa § 353 ods. 1 Tr. poriadku dňa 15.januára 2026 takto rozhodol: rozhodol : obvinený: A. B., nar. X.X.XXXX v C. D. E., trvale bytom C., toho času vo výkone väzby v ÚVV a ÚVTOS Košice, Floriánska 18, je vinný - z prečinu krádeže podľa § 212 ods. 1 písm. b/ Tr. zákona, v spolupáchateľstve podľa § 20 Tr. zákona a - z prečinu poškodzovanie cudzej veci podľa § 245 ods. 1 Tr. zákona, v spolupáchateľstve podľa § 20 Tr. zákona, pretože -spolu s doposiaľ nestotožnenou osobou dňa 2. augusta 2025 v čase o 23.23 hod. na ulici F. G. XX E. C. D. E. pod vplyvom alkoholu v prevádzke autoumyvárne EKO WASHCENTRUM za použitia neznámeho náradia vypáčil a znefunkčnil uzamykací mechanizmus na dvierkach skrinky samoobslužného automatu druhého umývacieho boxu, z ktorého odcudzil kovový mincovník s finančnou hotovosťou vo výške 5,50 € a následne za použitia neznámeho náradia vypáčil a znefunkčnil uzamykací mechanizmus na dvierkach skrinky samoobslužného automatu tretieho umývacieho boxu, odkiaľ odcudzil finančnú hotovosť vo výške 3,- €, čím takto spôsobil poškodenej spoločnosti L&B Company so sídlom Kasárenská ulica č. 87/2, Spišská Nová Ves, IČO:53925645 škodu poškodením automatu umývacieho boxu č. 2 vo výške 456,50 € a odcudzením finančnej hotovosti vo výške 5,50 € a poškodením automatu umývacieho boxu č. 3 vo výške 308,- € a odcudzením finančnej hotovosti vo výške 3,- €, t. j. spolu škodu na poškodenom zariadení vo výške 764,50 € a odcudzením finančnej hotovosti vo výške 8,50 €. teda -spoločným konaním si prisvojil cudziu vec tým, že sa jej zmocnil a čin spáchal vlámaním a -spoločným konaním poškodil cudziu vec a spôsobil tak na cudzom majetku malú škodu.
Za to sa odsudzuje Podľa § 364 ods.2 Tr. zákona s použitím § 36 písm.l/ Tr. zákona, § 37 písm.h/ Tr. zákona, § 38 ods. 2 Tr. zákona, § 42 ods.1 Tr. zákona a podľa zásad uvedených v § 41 ods.1 Tr. zákona na súhrnný trest odňatia slobody v trvaní 8 (osem) mesiacov. Podľa § 49 ods.1 písm.a/ Tr. zákona mu výkon trestu podmienečne odkladá. Podľa § 50 ods.1 Tr. zákona určuje skúšobnú dobu v trvaní 18 (osemnásť) mesiacov. Podľa § 42 ods,.2 Tr,. zákona zrušuje výrok o treste z trestného rozkazu Okresného súdu Spišská Nová Ves zo dňa 22.12.2025 sp.zn. 2T/128/2025-142, ktorý nadobudol právoplatnosť dňa 14.1.2026, ktorým mu bol podľa § 364 ods.2 Tr. zákona uložený trest odňatia slobody v trvaní 6 mesiacov, ktorého výkon bol podmienečne odložený na skúšobnú dobu v trvaní 15 mesiacov, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu ku ktorej došlo zrušením, stratili podklad. Podľa § 287 ods.1 Tr. poriadku je obvinený povinný zaplatiť poškodenej spoločnosti L&B Company so sídlom Kasárenská ulica č. 87/2, Spišská Nová Ves, IČO:53925645 náhradu škody vo výške 773,-€. Poučenie: P o u č e n i e : Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu bol v lehote podaný odpor, samosudca nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

